# Асен Пешев

### от Уикипедия, свободната енциклопедия

Асен Пешев български футболист
Роден: | 1908 София, България
Починал: | 1969 София, България

Асен Пешев-Капуй е български футболист, нападател. Играл е за Левски от 1924 до 1940 г. Шампион на България и носител на купата през 1933 и 1937 г., трикратен столичен шампион през 1925, 1929 и 1933, четирикратен носител на Купата "Улпия Сердика" (1926, 1930, 1931 и 1932 г.). Голмайстор на шампионата през 1933 г. с 27 гола (10 от тях във финалната фаза на турнира). Има 90 шампионатни мача и 81 гола, изиграл е и 62 международни срещи, в които е отбелязал 52 гола. За национален отбор има 41 мача (в 18 е бил капитан) и 11 гола в периода 1927–1936 г. С националния отбор печели Балканската купа от турнира в Белград през 1932 г. С всички тези успехи Асен Пешев определено е най-добрият нападател на Левски и националния отбор преди 1940 г. Притежава отлична техника, чувство за комбинативност и силен удар. Известен е като един от най-големите майстори на волета по това време. През 1931 г. в първата анкета на в. "Спорт" е определен за Футболист № 1 на България. Като студент в периода 1934-1938 г. в Чехословакия играе за професионалните клубове "Моравска Славия" и "Жиденице" (Бърно).

| В Портал Футбол можете да намерите още много страници за футбол.

Взето от „http://bg.wikipedia.org../../../%D0%B0/%D1%81/%D0%B5/%D0%90%D1%81%D0%B5%D0%BD_%D0%9F%D0%B5%D1%88%D0%B5%D0%B2_87a7.html“.

Категории: Български футболисти

##### Views

- Статия
- Беседа
- Текуща версия

##### Търсене